«Ուրբաթ, շաբաթ, կիրակի օրերին աշխատում եմ այստեղի ռեստորաններից մեկում` որպես շոումեն։ Ծննդյանս օրն ու նախօրեն աշխատանքային էին։ Երեկոյան 11։30 ավարտել էի աշխատանքս, շտապում էի վերադառնալ տուն, որպեսզի կնոջս` Լուսինեի հետ կեսգիշերին նշեմ ծնունդս, սակայն աշխատանքային մտերիմ ընկերներս` Նարեկ Մակարյանը, Միստր X–ը, Ջոնի Կարապետյանը և այլք, ամեն ինչ արեցին, որպեսզի շուտ դուրս չգամ։ Միստր X–ն ասաց, որ ընկերը պետք է գա, հարսանիքի համար պայմանավորվենք, մյուս տղաները եկան և ասացին, որ պատվեր կա, 12։05 պետք է ծնունդ շնորհավորեմ։ Մեր բենդի տղաներն էլ ասացին, որ անհնար է չմնալս, խնդրել են, որ ես շնորհավորեմ ու բավականին գումար են թողել։ Մի խոսքով, ով ինչպես կարող էր պահեց ինձ աշխատավայրում։